Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
13 ต.ค. 2559

SET “ผันผวน” ต่อเนื่อง…แนวรับระยะยาวอยู่ที่ 1,305-1,310 จุด
ดัชนี SET อยู่ที่ 1,376.35 จุด -29.83 จุด -2.12 % ปริมาณซื้อขาย 31,810  ลบ.
 
แนวรับ :          1,380 / 1,360          แนวต้าน :          1,390 / 1,400
 
สรุปทิศทางและแนวโน้มตลาด
SET “ผันผวน” ต่อเนื่อง…แนวรับระยะยาวที่ 1,305-1,310 จุด: การปรับลดลงของตลาดหุ้นโลก ก่อนการขึ้นดอกเบี้ย Fed ในการประชุมเดือน ธ.ค.นี้ เป็นอีกปัจจัยที่กดดัน SET ปรับลดลงแรง 2.12% ช่วงเช้าวันนี้ และคาดว่าแนวโน้ม SET ระยะสั้นจะยัง “ผันผวน” ต่อเนื่อง โดยมีแนวรับทางพื้นฐานอิง PE17 ที่ 13.2x (เท่ากับค่าเฉลี่ย PE ปี 2009-2016) บริเวณ 1,350 +/- จุด (อิงรายงาน Pathumwan Corner วันที่ 14 ก.ย.) ขณะที่ถ้าพิจารณาในทางเทคนิคระยะยาวตั้งแต่ปี 2009 (ดูรูปด้านล่าง) จะเห็นว่ามีแนวรับ Uptrend Line อยู่ที่บริเวณ 1,305-1,310 จุด (เทียบเท่ากับ PE17 ที่ 12.8x
 
หุ้นที่น่าสนใจทางเทคนิค
BEAUTY “ซื้อ” ราคาหุ้นดีดตัวขึ้นจากฐานของกรอบขาขึ้น ยังไม่หลุดแนว Uptrend Line พร้อมเริ่มมีแรงซื้อคืนหุ้นกลับ มีโอกาสแกว่งฟื้นตัวขึ้น แนะนำซื้อเก็งกำไร มีแนวต้านแรกที่ 9.10 บาท และถัดไปที่ 9.40 บาท โดยมี Stop Loss หากหลุด 8.50 บาท
BLA “ซื้อ” ราคาหุ้นแข็งแกร่งกว่าตลาดยืนเหนือเส้นค่าเฉลี่ยระยะ 3 เดือนได้ แนะนำซื้อเก็งกำไรที่แนวรับบริเวณ 43.50 บาท พร้อม Stop Loss มีแนวต้านแรกที่ 45.25 บาท และถัดไปที่ 47.50 บาท โดยมี Stop Loss หากหลุด 42.50 บาท
SALEE “ซื้อ” ราคาหุ้นมีสัญญาณฟื้นตัวด้วยแท่งเทียน Bullish Piercing Line พร้อมปริมาณการซื้อขายสนับสนุน แนะนำซื้อเก็งกำไรระยะสั้น พร้อม Stop Loss มีแนวต้านแรกที่ 1.40 บาท และถัดไปที่ 1.45 บาท โดยมี Stop Loss หากหลุด 1.30 บาท